David Abulafia
David Samuel Harvard Abulafia (natus familia Iudaica die 12 Decembris 1949 in Twickenham, Anglia) est rerum gestarum scriptor Anglicus religionis Iudaicae et ab anno 2000 professor apud Universitatem Cantabrigiae. Abulafia multa de historia Maris Mediterranei scripsit. Praeclarior inter opera eius est liber de imperatore Friderico II (Frederick II: a medieval emperor). Etiam uxor eius Anna Sapir Abulafia rerum gestarum scriptrix est.